I 224 ble Artabanes selv tvunget til å invadere Fars, rett øst for Khuzestan, for å møte Ardasjir. Sistnevnte vant det første slaget, men det var tunge tap på begge sider. I det andre slaget fikk partierne enda større tap, og Ardasjir sto igjen som seierherre. Deres hær møttes på nytt i et endelig slag ved Hormozgan, nær dagens by Bandar Abbas i sørlige Iran og ved Persiabukten. I denne striden ble den partiske hæren fullstendig utryddet, og Artabanes selv ble drept. Nederlaget avsluttet et 400 år langt styre til arsakide-dynastiet. Ardasjir etablerte et nytt persisk imperium kalt Sasanideriket.